৮, ১৫ এবং ২৮ রানে নতুন জীবন পেয়ে ৪২ রানে ফেরন গুনাথিলাকা। তার চেয়ে বড় বিষয় হলো উদ্বোধনীতে কুশল মেন্ডিসকে সঙ্গে নিয়ে ৯৮ রানের জুটি গড়ে দলকে উড়ন্ত সূচনা এনে দেন গুনাথিলাকা। লংকান এই ওপেনারকে ফেরান সৌম্য সরকার। এরপর থিসেরা পেরেরাকে নিয়ে ব্যাটিং তাণ্ডব অব্যাহত রাখেন কুশল। ১৭ বলে ৩১ রান করা পেরেরাকে সাজঘরে পাঠান আবু জায়েদ রাহী। অবশ্য তার আগে দ্বিতীয় উইকেটে ৫১ রান যোগ করে যান পেরেরা। এরপর কুশল মেন্ডিসকে সাজঘরে পাঠান মোস্তাফিজুর রহমান।